*Projekts*

LATVIJAS REPUBLIKAS MINISTRU KABINETS

2016. gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Grozījumi Ministru kabineta 2015. gada 14. jūlija noteikumos Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”**

Izdoti saskaņā ar Elektroenerģijas tirgus likuma

30.2 panta otro daļu

Izdarīt Ministru kabineta 2015. gada 14. jūlija noteikumos Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” (Latvijas Vēstnesis, 2015, 149. nr.) šādus grozījumus:

1.Papildināt noteikumus ar 2.4. apakšpunktu šādā redakcijā:

“2.4. pieslēguma vieta – pieslēguma punkts elektroenerģijas pārvades vai sadales sistēmā, no kura atbilstoši pamatotām tehniskām prasībām un par ekonomiski pamatotām izmaksām iespējams piegādāt elektroenerģiju sistēmas lietotājam nepieciešamā kvalitātē.”

2. Papildināt noteikumu 5.1.apakšpunktu aiz vārdiem “kalendāra gadā” ar vārdiem “vai vidējā elektroenerģijas izmaksu intensitāte iepriekšējos trīs kalendāra gados”.

3. Aizstāt noteikumu 5.2.apakšpunktā skaitli “10” ar skaitli “0,5”.

4. Papildināt noteikumus ar 5.4. apakšpunktu šādā redakcijā:

“5.4. komersanta apgrozījums no saimnieciskās darbības, kas atbilst šo noteikumu [1.](http://likumi.lv/ta/id/108834-elektroenergijas-tirgus-likums#piel1)pielikumā minētajām nozarēm, ir vismaz 30% no komersanta kopējā apgrozījuma iepriekšējā kalendāra gadā.”

5. Izteikt noteikumu 6. punktu šādā redakcijā:

“6. Šo noteikumu 5. punktā minētajam komersantam obligātā iepirkuma komponentes samazinājumu aprēķina par iepriekšējā kalendāra gadā patērēto elektroenerģijas apjomu, kas patērēts katrā pieslēguma vietā Latvijas Republikas teritorijā, kur patēriņš iepriekšējā kalendāra gadā ir bijis vismaz 0,5 gigavatstundas (GWh).”

6. Svītrot noteikumu 8.1. apakšpunktā vārdus “elektroenerģijas tirdzniecības līgumus un”.

7. Papildināt noteikumus ar 8.8. un 8.9. apakšpunktu šādā redakcijā:

“8.8. vidējo elektroenerģijas cenu par iepriekšējā kalendārā gada pirmo un otro pusgadu saskaņā ar Eiropas Savienības Statistikas biroja "Eurostat" publicētajiem datiem;

8.9. komersanta sagatavotu informāciju par tā apgrozījumu iepriekšējā kalendāra gadā atbilstoši Eiropas Savienības Saimniecisko darbību statistiskās klasifikācijas (NACE 2. red.) kodiem.”

8. Svītrot noteikumu 16.2. apakšpunktu.

9. Papildināt noteikumus ar 16.8. apakšpunktu šādā redakcijā:

“16.8. informāciju par komersanta apgrozījumu iepriekšējā kalendāra gadā atbilstoši Eiropas Savienības Saimniecisko darbību statistiskās klasifikācijas (NACE 2. red.) kodiem un aprēķinu par apgrozījuma no saimnieciskās darbības, kas atbilst šo noteikumu 1. pielikumā minētajām nozarēm, īpatsvaru komersanta kopējā apgrozījumā iepriekšējā kalendāra gadā.”

10. Papildināt noteikumus ar 34. punktu šādā redakcijā:

“34. Piešķirot obligātā iepirkuma komponentes samazinājumu par izmaksām, kas komersantam rodas laikposmā no 2015. gada 1. jūlija līdz 2015. gada 31. decembrim, komersanta pievienoto bruto vērtību un elektroenerģijas izmaksu īpatsvaru pievienotajā bruto vērtībā aprēķina par 2015. gadu. Obligātā iepirkuma komponentes samazinājumu aprēķina par faktisko elektroenerģijas patēriņa apjomu laikposmā no 2015. gada 1. jūlija līdz 2015. gada 31. decembrim.”

11. Izteikt noteikumu 1. pielikumu šādā redakcijā:

“**Nozares, kurās darbojošies komersanti var kandidēt tiesību iegūšanai uz obligātā iepirkuma komponentes samazinājumu**

|  |  |  |  |
| --- | --- | --- | --- |
| *NACE* kods | Apraksts | 1. grupa | 2. grupa |
| 1610 | Zāģēšana, ēvelēšana un impregnēšana | × |  |
| 1621 | Finiera lokšņu un koka paneļu ražošana | × |  |
| 1622 | Parketa paneļu ražošana |  | × |
| 1623 | Namdaru un galdniecības izstrādājumu ražošana |  | × |
| 1624 | Koka taras ražošana |  | × |
| 1629 | Pārējo koka izstrādājumu ražošana; korķa, salmu un pīto izstrādājumu ražošana |  | × |
| 2110 | Farmaceitisko pamatvielu ražošana | × |  |
| 2120 | Farmaceitisko preparātu ražošana |  | × |
| 2211 | Gumijas riepu un kameru ražošana; gumijas riepu protektoru atjaunošana |  | × |
| 2219 | Citu gumijas izstrādājumu ražošana |  | × |
| 2221 | Plastmasas plātņu, lokšņu, cauruļu un profilu ražošana | × |  |
| 2222 | Plastmasas iepakojuma ražošana | × |  |
| 2223 | Plastmasas būvelementu ražošana |  | × |
| 2229 | Citu plastmasas izstrādājumu ražošana |  | × |
| 2311 | Lokšņu stikla ražošana | × |  |
| 2312 | Lokšņu stikla formēšana un apstrāde | × |  |
| 2313 | Dobo stikla izstrādājumu ražošana | × |  |
| 2314 | Stikla šķiedras ražošana | × |  |
| 2319 | Citu stikla izstrādājumu ražošana, ieskaitot tehniskā stikla izstrādājumus | × |  |
| 2320 | Ugunsizturīgo nemetālisko minerālu izstrādājumu ražošana | × |  |
| 2331 | Keramikas flīžu un plākšņu ražošana | × |  |
| 2332 | Māla ķieģeļu, flīžu un citu apdedzināto būvmateriālu ražošana | × |  |
| 2341 | Sadzīves un dekoratīvo keramikas izstrādājumu ražošana |  | × |
| 2342 | Sanitārtehnisko keramikas izstrādājumu ražošana | × |  |
| 2343 | Keramikas izolatoru un izolācijas armatūras ražošana | × |  |
| 2344 | Citu tehnisko keramikas izstrādājumu ražošana |  | × |
| 2349 | Cita veida keramikas izstrādājumu ražošana | × |  |
| 2351 | Cementa ražošana | × |  |
| 2352 | Kaļķa un ģipša ražošana | × |  |
| 2362 | Būvniecībai paredzēto ģipša izstrādājumu ražošana |  | × |
| 2365 | Šķiedru cementa izstrādājumu ražošana |  | × |
| 2369 | Citu betona, ģipša un cementa izstrādājumu ražošana |  | × |
| 2370 | Būvakmeņu un dekoratīvo akmeņu zāģēšana, apdare un apstrāde |  | × |
| 2391 | Abrazīvo izstrādājumu ražošana |  | × |
| 2399 | Citur neklasificētu nemetālisko minerālu izstrādājumu ražošana | × |  |
| 2410 | Čuguna, tērauda un dzelzs sakausējumu ražošana | × |  |
| 2420 | Tērauda cauruļu, dobu profilu un to savienojumu ražošana | × |  |
| 2431 | Aukstā vilkšana | × |  |
| 2432 | Šauru slokšņu aukstā velmēšana | × |  |
| 2433 | Aukstā formēšana vai locīšana |  | × |
| 2434 | Stiepļu vilkšana | × |  |
| 2441 | Cēlmetālu ražošana | × |  |
| 2442 | Alumīnija ražošana | × |  |
| 2443 | Svina, cinka un alvas ražošana | × |  |
| 2444 | Vara ražošana | × |  |
| 2445 | Citu krāsaino metālu ražošana | × |  |
| 2446 | Kodoldegvielas ražošana | × |  |
| 2451/2452/ 2453/2454 | Čuguna, tērauda, vieglo metālu un citu krāsaino metālu liešana | × |  |
| 2711 | Elektromotoru, ģeneratoru un transformatoru ražošana |  | × |
| 2712 | Elektrosadales un kontroles iekārtu ražošana |  | × |
| 2720 | Galvanisko elementu ražošana | × |  |
| 2731 | Optisko šķiedru kabeļu ražošana |  | × |
| 2732 | Citu elektronisko un elektrisko vadu un kabeļu ražošana |  | × |
| 2733 | Elektroinstalāciju savienotājelementu ražošana |  | × |
| 2740 | Apgaismes ierīču ražošana |  | × |
| 2751 | Elektriskās sadzīves aparatūras ražošana |  | × |
| 2752 | Neelektrisko sadzīves iekārtu ražošana |  | × |
| 2790 | Citu elektroiekārtu ražošana |  | × |

”

11. Aizstāt noteikumu 3. pielikuma 1.punktā vārdus “vērtību, kas nosakāma kopā par saistītiem uzņēmumiem vai uzņēmumu grupu,” ar vārdu “vērtību”.

12. Papildināt noteikumu 3. pielikumu ar 4. punktu šādā redakcijā:

“4. Komersanta elektroenerģijas izmaksas aprēķina, izmantojot šādu formulu:

, kur

*E*1 un *E*2 - vidējā elektroenerģijas cena par iepriekšējā kalendārā gada pirmo un otro pusgadu (bez pievienotās vērtības nodokļa un citiem atgriežamiem nodokļiem) rūpnieciskajiem patērētājiem atbilstošā patēriņa grupā (*Band-IC*: gada patēriņš no 500 līdz 2 000 MWh; *Band-ID*: gada patēriņš no 2 000 līdz 20 000 MWh; *Band-IE*: gada patēriņš no 20 000 līdz 70 000 MWh; *Band-IF*: gada patēriņš no 70 000 līdz 150 000 MWh) saskaņā ar Eiropas Savienības Statistikas biroja "Eurostat" publicētajiem datiem;

*W*1 un *W*2 – faktiskais elektroenerģijas patēriņš iepriekšējā kalendārā gada pirmajā un otrajā pusgadā.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

ekonomikas ministre D.Reizniece-Ozola

Vīza:

valsts sekretārs R.Beinarovičs

10.02.2016 17:27

967

I.Iļjina,

67013095

R.Meijers

67013176

A.Timofejeva

67013227